CELEX: 52013XC0806(02)
Language: bg
Date: 2013-08-06
Title: Проект на Регламент (ЕС) № …/… на Комисията от 5 август 2013 година за изменение на Регламент (ЕО) № 1857/2006 по отношение на периода на прилагането му

6.8.2013   
            
            
               BG
            
            
               Официален вестник на Европейския съюз
            
            
               C 227/1
            
         ПРОЕКТ НА РЕГЛАМЕНТ (ЕС) № …/… НА КОМИСИЯТА
   от 5 август 2013 година
   за изменение на Регламент (ЕО) № 1857/2006 по отношение на периода на прилагането му
   2013/C 227/02
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 108, параграф 4 от него,
   като взе предвид Регламент (ЕО) № 994/98 на Съвета от 7 май 1998 г. по прилагането на членове 92 и 93 от Договора за създаване на Европейската общност към някои категории хоризонтална държавна помощ (1),
   като публикува проект на настоящия регламент (2),
   след консултация с Консултативния комитет по държавните помощи,
   като има предвид, че:
   
               (1)
            
            
               Срокът на действие на Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001 (3), ще изтече на 31 декември 2013 г.
            
         
               (2)
            
            
               Съдържанието на бъдещия регламент за освобождаване по отношение на помощта, предоставяна на малки и средни предприятия, осъществяващи дейност в сектора на земеделието и горското стопанство и в селските райони, зависи от различни други инструменти, по-специално от новия Общ регламент за групово освобождаване, който замества Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (4). То зависи също и от бъдещите правила, приложими по отношение на развитието на селските райони (5). Тези други инструменти отчасти все още не са в сила на 1 януари 2014 г. или все още не са напълно приложими към посочената дата.
            
         
               (3)
            
            
               На тези основания е целесъобразно периодът на прилагане на Регламент (ЕО) № 1857/2006 да бъде удължен до 30 юни 2014 г.
            
         
               (4)
            
            
               Следователно Регламент (ЕО) № 1857/2006 следва да бъде съответно изменен.
            
         
               (5)
            
            
               За целите на прилагането на Регламент (ЕО) № 1857/2006 е целесъобразно да се уточни, че след отмяната на Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (6) е необходимо позоваванията на посочения регламент да се считат за позовавания на отменения регламент.
            
         
               (6)
            
            
               Мерките, предвидени в настоящия регламент, са в съответствие със становището на Консултативния комитет по държавните помощи,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 23, параграф 1 от Регламент (ЕО) № 1857/2006 втората алинея се заменя със следното:
   
      „Прилага се от 1 януари 2007 г. до 30 юни 2014 г.“
   
   Член 2
   За целите на Регламент (ЕО) № 1857/2006, след отмяната на Регламент (ЕО) № 1698/2005 всички съдържащи се в Регламент (ЕО) № 1857/2006 позовавания на Регламент (ЕО) № 1698/2005 се считат за позовавания на отменения регламент.
   Член 3
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 август 2013 година.
      
         
            За Комисията
         
         
            Председател
         
         […] […]
      
   
   
      (1)  ОВ L 142, 14.5.1998 г., стр. 1.
   
      (2)  ОВ C 227, 6.8.2013 г., стр. 1.
   
      (3)  ОВ L 358, 16.12.2006 г., стр. 3.
   
      (4)  ОВ L 214, 9.8.2008 г., стр. 3.
   
      (5)  Предложение за регламент на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР), COM(2011) 627 final/3.
   
      (6)  ОВ L 277, 21.10.2005 г., стр. 1.